ASIAN บวก 5% “ออลไทม์ไฮ” รับอานิสงส์บาทอ่อนรอบกว่า 2 ปี จับตากำไร Q2 โตแกร่ง
ASIAN บวก 5% “ออลไทม์ไฮ” โดย ณ เวลา 10.55 น. อยู่ที่ 21.70 บาท บวก 1.00 บาท รับอานิสงส์บาทอ่อนรอบกว่า 2 ปี จับตากำไร Q2 โตแกร่ง 
ASIAN บวก 5% “ออลไทม์ไฮ” โดย ณ เวลา 10.55 น. อยู่ที่ 21.70 บาท บวก 1.00 บาท รับอานิสงส์บาทอ่อนรอบกว่า 2 ปี จับตากำไร Q2 โตแกร่ง
6 ส.ค. 2564

ผู้สื่อข่าวรายงานว่า วันนี้(6ส.ค.64) ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 10.55 น. อยู่ที่ 21.70 บาท บวก 1.00 บาท หรือ 4.83% สูงสุดที่ 21.80 บาท ต่ำสุดที่ 20.80 บาท ด้วยมูลค่าซื้อขาย 386.80 ล้านบาท ราคาหุ้นนิวไฮตั้งแต่เข้าตลาดเมื่อวันที่ 5 ก.ค.2537

ขณะที่วันนี้ (6 ส.ค. 64)นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.28 บาท/ดอลลาร์ อ่อนค่าต่อจากเย็นวานนี้ที่ปิดตลาดที่ระดับ 33.22 บาท/ดอลลาร์ โดยวันนี้บาทอ่อนค่าอย่างต่อเนื่อง โดยยังเป็นระดับที่อ่อนค่าสุดในรอบ 2 ปี 9 เดือนครั้งใหม่ 
โดยปัจจัยจากตลาดโลก หลังจากที่เมื่อคืนบอลด์ยีลด์ของสหรัฐฯ ปรับตัวสูงขึ้น หนุนค่าเงินดอลลาร์สหรัฐฯ แข็งค่า ส่วนปัจจัยในประเทศ คือสถานการณการแพร่ระบาดของโควิด-19 ที่ยังคงทำยอดติดเชื้อ และจำนวนผู้เสียชีวิตนิวไฮอย่างต่อเนื่อง
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 – 33.25 บาท/ดอลลาร์ ขณะที่ปัจจัยที่ต้องติดตามวันนี้ คือตัวเลขจ้างงานนอกภาคเกษตรเดือนก.ค. ของสหรัฐฯ
บล.คันทรี่กรุ๊ป ระบุในบทวิเคราะห์ว่าASIAN (ซื้อ / ราคาเป้าหมาย 20 บาท) คาดกำไรไตรมาส 2/64 ยังเติบโตได้ต่อเนื่องในทุกธุรกิจอุปสงค์อาหารสัตว์เลี้ยงและอาหารแช่แข็งดีต่อเนื่อง แบรนด์อาหารสัตว์เลี้ยงเริ่มเติบโต และคาดมีกำลังการผลิตเพิ่มอีกในช่วงครึ่งหลังปี 64-ไตรมาส 1/65
บล.โนมูระ พัฒนสิน ระบุในบทวิเคราะห์ว่า  หุ้นที่ได้ประโยชน์จากค่าเงินบาทอ่อนค่า ทุกๆ 1 บาท บวกต่อเกษตรอาหาร กำไรสุทธิเพิ่ม3-1% TU, CPF, ASIAN, NER, XO, SAPPE กลุ่มชื้นส่วนฯ กำไรสุทธิเพิ่ม3-2% SVI, HANA, KCE กลุ่มนิคม AMATA กลุ่มวัสดุ EPG +3% ลบต่อ Airline โรงไฟฟ้า